Na podlagi tretjega odstavka 22. člena Zakona o nujnih ukrepih na področju zdravstva (Uradni list RS, št. 112/21) ter v skladu s Pravilnikom o specializacijah zdravstvenih delavcev in zdravstvenih sodelavcev (Uradni list RS, št. 37/04, 25/06, 113/06, 2/09, 9/12 in 82/14) in Odredbo o programu specializacije iz klinične psihologije (Uradni list RS, št. 71/13) **24. septembra 2021** na spletni strani Ministrstva za zdravje https://www.gov.si/drzavni-organi/ministrstva/ministrstvo-za-zdravje/ Ministrstvo za zdravje objavlja

**JAVNI RAZPIS**

**ZA FINANCIRANJE SPECIALIZACIJ IZ KLINIČNE PSIHOLOGIJE V LETU 2021**

**I. Število razpisanih specializacij**

V letu 2021 je razpisanih deset specializacij iz klinične psihologije, in sicer:

* osem za javne zdravstvene zavode na primarni ravni zdravstvene dejavnosti,
* dve za javne zdravstvene zavode na terciarni ravni zdravstvene dejavnosti,

**II. Splošna določila**

Na razpisane specializacije na primarni ravni se lahko prijavi **javni zdravstveni zavod, ki deluje na primarni ravni zdravstvene dejavnosti in ima**:

* **vzpostavljen Center za duševno zdravje otrok in mladostnikov ali**
* **predvideno vzpostavitev Centra za duševno zdravje otrok in mladostnikov v letu 2021.**

Na razpisani specializaciji na terciarni ravni zdravstvene dejavnosti se lahko prijavi **javni zdravstveni zavod, ki deluje na terciarni ravni zdravstvene dejavnosti in zagotavlja 24-urno dostopnost sprejema in obravnave otrok in mladostnikov**.

**Javni zdravstveni zavod se lahko prijavi s posameznim kandidatom oziroma kandidatko (v nadaljevanju: kandidat), ki je zaposlen v tem zavodu. Javni zdravstveni zavod lahko prijavi samo enega kandidata.**

Obvezna dokazila morajo biti predložena v slovenskem jeziku, neobvezna dokazila pa so lahko predložena v slovenskem ali angleškem jeziku. Obvezna in neobvezna dokazila so lahko predložena v izvirniku, overjeni ali neoverjeni kopiji. Dokazila, ki niso v slovenskem ali angleškem jeziku, morajo biti s strani v Republiki Sloveniji sodno zapriseženega tolmača uradno prevedena v slovenski jezik, pri čemer mora biti prevod besedila zapečateno zvezan z izvirnikom besedila ali njegovo v Republiki Sloveniji overjeno kopijo. V nasprotnem primeru dokazila ne bodo upoštevana.

**III. Pogoji za prijavo na razpis – OBVEZNA DOKAZILA**

**Prijavi na razpis za financiranje specializacij iz klinične psihologije** (v nadaljnjem besedilu: vloga), ki je priloga in sestavni del tega razpisa, mora javni zdravstveni zavod priložiti:

1. **dokazilo o zaključenem univerzitetnem študiju psihologije ali magistrskem študiju psihologije (2. bolonjska stopnja) za kandidata**: kopija diplomske listine,
2. **dokazilo, da je kandidat v Republiki Sloveniji opravil strokovni izpit**: kopija potrdila o opravljenem strokovnem izpitu,
3. **pisno izjavo kandidata, da se bo po končani specializaciji za najmanj enkratno časovno obdobje trajanja specializacije za polni delovni čas zaposlil pri javnem zdravstvenem zavodu, ki ga je predlagal na tem razpisu** (v prilogi tega razpisa),
4. potrdilo o nekaznovanosti kandidata

Potrdilo o nekaznovanosti se pridobi na Ministrstvu za pravosodje, Župančičeva 3, 1000 Ljubljana: <https://e-uprava.gov.si/podrocja/vloge/vloga.html?id=1459>

Pri opciji namen izdaje se izbere: zaposlitev.

1. potrdilo o zaposlitvi kandidata v javnem zdravstvenem zavodu – kopija pogodbe o zaposlitvi,
2. življenjepis kandidata na obrazcu europass

<https://europass.cedefop.europa.eu/editors/sl/cv/compose>

**Če vlagatelj katerega od obveznih dokazil ne bo priložil, se bo vloga štela za nepopolno. Ministrstvo za zdravje (v nadaljnjem besedilu: ministrstvo) nepopolnih vlog ne bo obravnavalo.**

**IV. Merila za izbiro – NEOBVEZNA DOKAZILA**

**Dokazila za ocenjevanje izbirnih meril niso obvezna priloga k vlogi in se vloga brez njih ne šteje za nepopolno.** Če javni zdravstveni zavod vlogi katerega izmed spodaj naštetih dokazil ne bo priložil, bo pri tem izbirnem merilu prejel 0 (nič) točk.

Izbirni postopek opravi in dokazila ovrednoti izbirna komisija, ki jo za namen tega razpisa imenuje ministrstvo in jo sestavljajo:

* predstavnik ministrstva,
* predstavnik Zbornice kliničnih psihologov Slovenije,
* predstavnik Nacionalnega inštituta za javno zdravje.

Izbirna merila, sorazmerni delež možnega števila doseženih točk in načini vrednotenja so:

1. Povprečna ocena dodiplomskega študija (največje število točk: 20)

Število točk se določi tako, da se povprečna ocena množi s 5, od zmnožka se odšteje 30 (formula: 5 x povprečna ocena - 30 = točke), rezultat pa se zaokroži na eno decimalko.

Za dokazilo o povprečni oceni dodiplomskega študija je treba predložiti potrdilo o povprečni oceni, ki ga izda izobraževalna ustanova ali prilogo k diplomi, iz katere je razvidna povprečna ocena in na koga se ta ocena nanaša. Če je kandidat diplomiral v tujini, je treba predložiti potrdilo o povprečni oceni in potrdilo te fakultete o razponu pozitivnih ocen (katere ocene se na tej fakulteti štejejo za pozitivne; v Republiki Sloveniji so to ocene od vključno 6 do 10). Potrdilo mora vsebovati tudi ime in priimek kandidata, zgolj seznam opravljenih izpitov ne zadošča.

1. **Delovne izkušnje po opravljanem strokovnem izpitu na delovnem mestu psihologa v zdravstveni dejavnosti (največje število točk: 20)**

Potrdilo o delovnih izkušnjah se pridobi na Zavodu za pokojninsko in invalidsko zavarovanje Slovenije, obrazec »Izpis obdobij zavarovanja«.

Vrednotenje delovnih izkušenj bo potekalo po naslednji lestvici:

1. do 1 leta: 0 točk,
2. več kot 1 leto in do 3 let: 5 točk,
3. več kot 3 leta in do 7 let: 20 točk,
4. več kot 7 let in do 10 let: 10 točk,
5. več kot 10 let: 0 točk.

1. **Dosedanji dosežki (največje število točk: 20):**

Dosežki, ki so del obveznega dodiplomskega ali magistrskega (2. bolonjska stopnja) študija psihologije, se ne upoštevajo. Vlagatelj lahko posamezni dosežek (temo) kandidata uveljavlja le enkrat znotraj 3. točke IV. poglavja tega razpisa (Merila za izbiro).

1. izmenjava študentov v tujino, dodatna izpopolnjevanja (vse s področja psihologije), ki niso del obveznega študijskega programa: 0,5 točke/0,5 meseca

Opomba: kandidat lahko doseže največ 6 točk, potrdilo lahko izda predstojnik oddelka ali mentor; dosežek, ki je trajal manj, kot je določeno (0,5 meseca), se točkuje z 0 točkami; šteje se, da je dosežek trajal 0,5 meseca, če je trajal strnjeno vsaj 10 delovnih dni; dela v času priravništva in dela v okviru redne zaposlitve psihologa v zdravstveni dejavnosti ni mogoče uveljavljati kot dodatno izpopolnjevanje; izpopolnjevanje, ki je obvezni del dodiplomskega usposabljanja, se ne točkuje.

1. aktivna udeležba kandidata na seminarjih in kongresih s področja psihologije oziroma s predstavitvijo vsebine s psihološkega področja: 1 točka

Opomba: če je kandidat naveden na prvem mestu, se dodeli polno število točk, če v nadaljevanju, pa polovica točk. Vlagatelj mora obvezno priložiti dokazilo o aktivni udeležbi kandidata (program srečanja, izsek iz zbornika srečanja ali potrdilo o aktivni udeležbi, iz katerega je razvidno število avtorjev in prispevek). Upošteva se tudi potrdilo o sprejemu prispevka na udeležbi, ki še bo. Ko je prispevek objavljen, pa navedeno potrdilo ne velja več.

1. objava strokovnega članka s področja psihologije: 3 točke

Opomba: vlagatelj, ki uveljavlja tovrstni dosežek kandidata, mora obvezno priložiti članek in kolofon. Če članek še ni bil objavljen, se upošteva tudi potrdilo o sprejemu članka v objavo, ko je članek objavljen, pa navedeno potrdilo ne velja več. Če je članek dosegljiv izključno na svetovnem spletu (www.), mora vlagatelj priložiti izpis članka in naslov spletne strani, kjer se članek nahaja, upošteva pa se, če ga je mogoče v trenutku vrednotenja na spletu preveriti. Če je kandidat naveden na prvem mestu, se dodeli polno število točk, če v nadaljevanju pa polovica točk.

1. avtorstvo poglavja v strokovni ali znanstveni knjigi/monografiji: 2 točki

Opomba: če je kandidat naveden na prvem mestu, se dodeli polno število točk, če v nadaljevanju, pa polovica točk. Vlagatelj, ki uveljavlja tovrstni dosežek, mora obvezno priložiti poglavje, kolofon, iz katerega je razvidno, da je monografija izdana pri verificirani založbi in ima ISBN številko. Če je monografija dosegljiva izključno na svetovnem spletu (www.), mora vlagatelj priložiti izpis poglavja in naslov spletne strani, kjer se poglavje nahaja, upošteva pa se, če ga je mogoče v trenutku vrednotenja na spletu preveriti. Znanstvena monografija: znanstvena monografija je publikacija, v kateri se znanstveno, sistematično, izčrpno in vseobsegajoče obravnava posamezni problem, vprašanje ali predmet, oseba ali dogodek, v enem zvezku oziroma v določenem številu zvezkov, ki se objavljajo istočasno ali v vnaprej določenem časovnem obdobju. Publikacija mora biti recenzirana in imeti vse predpisane elemente za pridobitev CIP in ISBN (ISMN).

1. dokončan znanstveni magistrski študij: 2 točki
2. dokončan doktorski študij: 3 točke

**4. Mnenje izbirne komisije na podlagi osebnega razgovora s kandidatom – po presoji izbirne komisije (največje število točk: 40),** ki pri svojem mnenju upošteva:

* komunikacijske sposobnosti kandidata,
* pripravljenost kandidata na timsko delo,
* primernost kandidata za specializacijo,
* profesionalizem kandidata.

**Osebni razgovori s kandidati bodo potekali med** **18. in 22. oktobrom 2021**. O terminu razgovora bo ministrstvo javne zdravstvene zavode in kandidate obvestilo po e-pošti, na v vlogi navedena e-naslova vlagatelja in kandidata. Če se kandidat razgovora ne more udeležiti, mora v roku treh delovnih dni po prejemu vabila na razgovor posredovati dokazilo, ki opravičuje izostanek (bolezen ali drugi opravičljivi razlogi). Če se kandidat razgovora ne udeleži in svojega izostanka pred razgovorom ne opraviči, se šteje, da vlagatelj odstopa od prijave.

**V. Roki in način oddaje vloge**

Pisne vloge z dokazili o izpolnjevanju razpisnih pogojev z oznako **»NE ODPIRAJ! - ZA JAVNI RAZPIS SPECIALIZACIJ«** se pošlje ali osebno vloži na naslov: Ministrstvo za zdravje, Štefanova 5, 1000 Ljubljana, **do vključno 8. oktobra 2021 (razpisni rok).**

Če na vlogi ni jasne oznake »Ne odpiraj! – Za javni razpis specializacij«, se šteje, da vloga ni bila vložena.

**Vloga je pravočasna**, če prispe na ministrstvo najpozneje zadnji dan razpisnega roka oziroma je do tega dne **priporočeno oddana na pošto** (do vključno 8. oktobra 2021).

**Vloga je popolna**, če vsebuje vse sestavine, ki so zahtevane v tem razpisu. Izpolnjevanje pogojev se ugotavlja na podlagi obveznih dokazil. Nepopolnih vlog ministrstvo ne bo obravnavalo. Če vlagatelj ne bo predložil katerega izmed dokazil za ocenjevanje izbirnih meril, bo pri tem izbirnem merilu prejel 0 (nič) točk.

Obrazec za prijavo na razpis je priloga tega razpisa.

V roku treh dni po poteku razpisnega roka komisija za odpiranje vlog, ki je sestavljena iz treh predstavnikov ministrstva in jo imenuje minister za zdravje, hkrati odpre vse vloge, ki so prispele do tedaj. Odpiranje vlog ni javno.

**VI. Odločitev o vlogah**

Izbirni postopek za vse prijavljene javne zdravstvene zavode opravi izbirna komisija, ki pripravi zapisnik s seznamom vlagateljev in doseženimi ocenami ter predlogom izbranih vlagateljev. Javne zdravstvene zavode določi minister za zdravje na podlagi predloga izbirne komisije do vključno 29. oktobra 2021. O odločitvi bodo vlagatelji obveščeni po e-pošti na e-naslov vlagatelja, naveden na vlogi. Izbranim kandidatom bo ministrstvo izdalo odločbo o odobritvi specializacije. Medsebojne obveznosti, ki jih imajo ministrstvo, specializant in javni zdravstveni zavod, se bodo uredile s pogodbo, ki se bo sklenila po izdaji odločbe o odobritvi specializacije. V pogodbi bo določena tudi obveznost specializanta, da po končani specializaciji sprejme ponudbo javnega zdravstvenega zavoda, ki ga je predlagal, za zaposlitev, in sicer za enkratno časovno obdobje trajanja specializacije in posledice, če takšne ponudbe ne sprejme (to je povračilo vseh stroškov, nastalih v zvezi s specializacijo, razen plače in drugih prejemkov iz delovnega razmerja, v proračun Republike Slovenije).

**VII. Ostalo**

Razpisna dokumentacija (razpis specializacij, prijava na razpis in izjava iz III. točke tretjega poglavja) je vsem zainteresiranim dosegljiva tudi na Ministrstvu za zdravje, Štefanova 5, 1000 Ljubljana (Glavna pisarna), v času uradnih ur.

Če po zaključenem javnem razpisu ne bodo zapolnjena vsa razpisana mesta, bo ministrstvo na naslednjem razpisu specializacij ustrezno povečalo število razpisanih mest.

Ljubljana, 24. septembra 2021

 Janez Poklukar

minister

**PRIJAVA NA JAVNI RAZPIS ZA FINANCIRANJE SPECIALIZACIJ IZ KLINIČNE PSIHOLOGIJE (vloga)**

**Podatki javnega zdravstvenega zavoda, ki predlaga kandidata:**

Naziv in naslov javnega zdravstvenega zavoda:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

E-naslov javnega zdravstvenega zavoda: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Odgovorna oseba (direktor): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Podpis odgovorne osebe: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Podatki kandidata:**

Ime in priimek kandidata: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datum in kraj rojstva: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Naslov stalnega ali začasnega prebivališča (naslov, kjer kandidat dejansko prebiva):

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ime, priimek in naslov pooblaščenca za vročanje poštnih pošiljk (izpolniti, če kandidat nima stalnega ali začasnega prebivališča v Republiki Sloveniji):

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Telefon kandidata (na katerem je kandidat dosegljiv): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

E-naslov kandidata (na katerem je kandidat dosegljiv): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datum in fakulteta diplome: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Datum in kraj opravljanja strokovnega izpita: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Število let delovnih izkušenj na delovnem mestu psihologa po opravljenem strokovnem izpitu (točno

število let in mesecev): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Za glavnega mentorja predlagam: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Predlagani glavni mentor mora biti na seznamu glavnih mentorjev za specializacijo iz klinične psihologije (v prilogi tega razpisa). Glavnega mentorja določi ministrstvo v dogovoru z javnim zdravstvenim zavodom, glede na zasedenost mentorjev.*

**IZJAVA KANDIDATA**

**S svojim podpisom jamčim, da so vsi navedeni podatki in priložena dokazila verodostojni.**

Datum: \_\_\_\_\_\_\_\_\_\_\_\_\_\_\_\_\_\_\_\_\_\_ Podpis kandidata: \_\_\_\_\_\_\_\_\_\_\_\_\_\_\_\_\_\_\_\_

**IZJAVA KANDIDATA ob prijavi na javni razpis**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime in priimek)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(datum in kraj rojstva)

**se zavezujem,**

da bom za prvo zaposlitev kot specialist/-ka, po končani specializaciji iz klinične psihologije sprejel/-a ponudbo javnega zdravstvenega zavoda, ki me je predlagal, in sicer za enkratno časovno obdobje trajanja specializacije in se strinjam, da bom v nasprotnem primeru povrnil vse stroške, nastale v zvezi s specializacijo, oziroma njihov sorazmerni del glede na obdobje trajanja zaposlitve, razen plače in drugih prejemkov iz delovnega razmerja specializanta klinične psihologije.

Datum: \_\_\_\_\_\_\_\_\_\_\_\_\_\_\_\_ Podpis kandidata: \_\_\_\_\_\_\_\_\_\_\_\_\_\_\_\_\_

**Seznam glavnih mentorjev za specializacijo iz klinične psihologije:**

* Kamila Temlin, Univerzitetni inštitut za rehabilitacijo RS - Soča,
* Zlatka Jakopec, Univerzitetni inštitut za rehabilitacijo RS - Soča,
* Nina Bras Meglič, Univerzitetni inštitut za rehabilitacijo RS - Soča,
* Svetlana Logar, Univerzitetni inštitut za rehabilitacijo RS - Soča,
* Bojan Zalar, Univerzitetna psihiatrična klinika Ljubljana,
* Doris Adamčič Pavlovič, Univerzitetna psihiatrična klinika Ljubljana,
* Polona Matjan Štuhec, Inštitut za klinično psihologijo in psihoterapijo,
* Bojana Moškrič, Inštitut za klinično psihologijo in psihoterapijo,
* Emil Benedik, Psihiatrična bolnišnica Begunje,
* Matej Peljhan, Zavod za usposabljanje invalidne mladine Kamnik,
* Bernarda Logar Zakrajšek, Univerzitetni klinični center Ljubljana,
* Andreja Cirila Škufca Smrdel, Onkološki inštitut Ljubljana,
* Sanja Šešok, Univerzitetni klinični center Ljubljana,
* Jana Kodrič, Univerzitetni klinični center Ljubljana,
* Anita Prezelj, Zdravstveni dom Ljubljana,
* Anica Prosnik Domjan, Univerzitetni klinični center Maribor,
* Valerija Bužan, Center za usposabljanje, delo in varstvo Dolfke Boštjančič,
* Branko Franzl, Specialistična ordinacija za klinično psihologijo,
* Ivan Kodelja, Zdravstveni dom Osnovno varstvo Nova Gorica,
* Leonida Rotvejn Pajić, Svetovalni center za otroke, mladostnike in starše Ljubljana,
* Natalija Baumgartner, Svetovalni center za otroke, mladostnike in starše Ljubljana,
* Maša Naraločnik Sinur, Zdravstveni dom Velenje,
* Petra Bavčar, Univerzitetni klinični center Ljubljana,
* Staša Kušar, Osnovno zdravstvo Gorenjske, Zdravstveni dom Kranj,
* Branka Režun, Psihiatrična bolnišnica Idrija,
* Sana Čoderl Dobnik, Univerzitetna psihiatrična klinika Ljubljana,
* Martina Bürger Lazar, Univerzitetni inštitut za rehabilitacijo RS - Soča,
* Vislava Globevnik Velikonja, Univerzitetni klinični center Ljubljana,
* Ivna Bulič Vidnjevič, Psihiatrična klinika Ljubljana,
* Alenka Kunej, Zdravstveni dom Krško,
* Katja Belšak, Zdravstveni dom za študente Univerze v Ljubljani,
* Matjaž Copak, Univerzitetna psihiatrična klinika Ljubljana,
* Bernarda Dobnik Renko, Svetovalni center za otroke, mladostnike in starše Ljubljana,
* Jernej Vidmar, Splošna bolnišnica Maribor,
* Milena Srpak, Psihiatrična bolnišnica Ormož,
* Barbara Vajd Ledinek, Zasebna klinično psihološka ambulanta,
* Marjeta Bratkovič, Zdravstveni dom Krško,
* Nada Hribar, Svetovalni center za otroke, mladostnike in starše Ljubljana,
* Aleksandra P. Meško, Persona - center za psihološko svetovanje,
* Tristan Rigler, Univerzitetna psihiatrična klinika Ljubljana,
* Romana Šantl Šalamun, Zdravstveni dom dr. Antona Drolca Maribor,
* mag. Rok Holnthaner, Zdravstveni dom dr. Antona Drolca Maribor,
* Borjana Kremžar Jovanovič, Univerzitetni klinični center Maribor,
* Darja Škrila Čuš, Univerzitetni klinični center Maribor,
* Ignac Schmidt, Univerzitetni klinični center Maribor,
* Nuša Leskovšek Pečak, Psihiatrična bolnišnica Vojnik,
* Vlasta Rusjan Ritmanič, Ministrstvo za notranje zadeve, Policija,
* Simona Sanda, Zdravstveni dom Celje,
* Tina Zadravec, Univerzitetna psihiatrična klinika Ljubljana,
* Vesna Krkoč, Univerzitetni klinični center Ljubljana,
* Samo Pastirk, Zdravstveni dom dr. Adolfa Drolca Maribor,
* Mateja Naglič, Zdravstveni dom dr. Julija Polca v Kamniku,
* Peter Janjušević, Svetovalni center za otroke, mladostnike in starše Ljubljana,
* Mateja Zelenc, Psihiatrična bolnišnica Idrija,
* Nuška Podobnik, Psihiatrična bolnišnica Idrija,
* Barbara Starovasnik Žagavec, Univerzitetni inštitut za rehabilitacijo RS - Soča,
* Rok Podkrajšek, Psihiatrična bolnišnica Idrija,
* Petra Lešnik Musek, Univerzitetni klinični center Ljubljana,
* Bojana Veber Habjan, Zasebna psihološka ambulanta BOJA,
* Danica Veternik Dražnik, Zdravstveni dom Velenje,
* Nataša Garantini, Psihiatrična bolnišnica Vojnik,
* Vesna Rupnik, Psihiatrična bolnišnica Idrija,
* Ana Ožura Brečko, Univerzitetni klinični center Ljubljana,
* Marjeta Orešnik Žalig, Ambulanta za klinično psihologijo,
* Maja Smrdu, Zdravstveni zavod za klinično psihologijo Izola,
* Jana Strniša, Psihiatrična bolnišnica Begunje,
* Urša Čižman Štaba, Univerzitetni inštitut za rehabilitacijo RS - Soča,
* Špela Hvalec, Psihiatrična bolnišnica Idrija,
* Marjeta Horvat Fajdiga, Osnovno zdravstvo Gorenjske, Zdravstveni dom Jesenice,
* Renata Kos Berlak, Zdravstveni dom Murska Sobota,
* Mateja Sever, Splošna bolnišnica Novo mesto,
* Staša Šafarič Marčec, Zdravstveni dom Murska Sobota,
* Polona Žgajnar, Zdravstveni dom Škofja Loka,
* Ana Jerman, Zdravstveni dom dr. Adolfa Drolca Maribor,
* Arijana Steblovnik, Univerzitetni klinični center Maribor,
* Katja Kodelja, Zdravstveni dom Osnovno varstvo Nova Gorica,
* Mojca Šoštarič Zvonar, Univerzitetna psihiatrična klinika Ljubljana,
* Mira Karas, Zdravstveni dom Lendava,
* Andreja Mlinarič, Univerzitetni klinični center Ljubljana,
* asist. dr. Urša Čižman Štaba, Univerzitetni inštitut za rehabilitacijo RS – Soča,
* dr. Janez Rojšek, Zdravtsveni dom Radovljica,
* mag. Katarina Stanojević, Zdravstveni dom Ljubljana, Enota Center,
* Marjetka Polak, Psihiatrična bolnišnica Vojnik,
* dr. Anja Simonič, Univerzitetna klinika za pljučne bolezni in alergijo Golnik.